**78. ZAPISNIK**

sa sjednice Učiteljskog vijeća

održane 27.8.2015. u OŠ u Đulovcu

s početkom u 9:00 sati

Predsjedavatelj: Zlatica Kovačić, ravnateljica

Neopravdano odsutni: Ivan Certić

Opravdano odsutni: Božo Ćenan, Mirjana Jakčin Ivančić, Cvitko Lučić, Jasna Matoušek – Žmegač, Dario Santo

Na početku sjednice ravnateljica je pročitala i predložila sljedeći dnevni red:

1. Usvajanje zapisnika s prošle sjednice Učiteljskog vijeća

* zapisničar

1. Izvješće ispitnog povjerenstva o rezultatima popravnih ispita nakon ispitnog roka i utvrđivanje uspjeha učenika po razrednim odjelima

* predsjednici ispitnih povjerenstava

1. Razmatranje Izvješća o realizaciji Godišnjeg plana i programa i Školskog kurikuluma za šk. god. 2014./2015.

* stručna suradnica

1. Imenovanje razrednika za šk. god. 2015./2016.

* ravnateljica

1. Prijedlozi učitelja za organizaciju rada za iduću šk. godinu

* ravnateljica

1. Upiti i prijedlozi

Dnevni red je jednoglasno usvojen.

**Ad.1.)** Zapisnik s prošle sjednice pročitala je zapisničarka Vlatka Tokić.

Zapisnik je jednoglasno usvojen.

**Ad.2.)** Ispitno je povjerenstvo izvijestilo članove Učiteljskog vijeća o rezultatima popravnih ispita i utvrdilo uspjeh učenika.

**Ad.3.)** Psihologinja Aleksandra Ranilović prezentirala je u obliku ppt prezentacije Učiteljskom vijeću realizaciju Godišnjeg plana i programa te Školskog kurikuluma za prošlu školsku godinu. Prezentacija je bila detaljna, s puno fotografija i statističkih prikaza te ju je Učiteljsko vijeće prihvatilo bez negativnih komentara.

**Ad.4.)** Ravnateljica je imenovala razrednike za šk. god. 2015./2016.:

1.a Violeta Joščak 1.c Sanja Rusmir

2.a Željka Bartoš 2.c Marija Bahnik

3.a Renata Rambousek 3.c Goran Jakić

4.a Blanka Hanzl 4.c Željka Kollert

5.a Ivica Bačić 5.c Mirjana Jakčin Ivančić

6.a Tea Vodogažec 6.c Cvitko Lučić

7.a Tanja Debeljak 7.c Anđelina Papac

8.a Kristina Novaković 8.c Sani Filipin Jedvaj

8.b Marko Iličić 8.d Oliver Sakač

**Ad.5.)** Za sljedeću školsku godinu predložena je nova organizacija rada:

U PŠ Bastaji razredna nastava će počinjati s radom u 8:00 sati, a predmetna nastava u 13:00 sati. U matičnoj školi u Đulovcu, kao i u PŠ Donja Vrijeska nastava će se odvijati samo u jutarnjem turnusu koji će počinjati u 8:00 sati.

Prijedlog organizacije rada jednoglasno je prihvaćen.

**Ad.6.)** Pod upitima i prijedlozima ravnateljica je obavijestila Učiteljsko vijeće da će elektronskom poštom zaprimiti Pravilnik o kućnom redu kojeg trebaju proučiti do sljedeće sjednice i predložiti eventualne preinake.

Ravnateljica je upoznala Učiteljsko vijeće s činjenicom da su školi za sljedeću školsku godinu odobrena samo dva asistenta u nastavi.

Sindikalna povjerenica Željka Kollert otvorila je pitanje izbora povjerenika za zaštitu na radu. Napomenula je kako je mijenjan Pravilnik koji propisuje način odabira povjerenika te predložila da se na listu kandidata stave isključivo djelatnici sa statusom tehnološkog viška.

Ravnateljica je podsjetila članove Učiteljskog vijeća da su dužni do četvrtka predati obrazac individualnog usavršavanja.

Sjednica Učiteljskog vijeća završila je u 11:15 sati.

Zapisničaka: M.P. Ravnateljica:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(Vlatka Tokić) (Zlatica Kovačić)